Legal Document

Category: 3

Text:
5. ΒΑΣΙΛΙΚΟΝ ΔΙΑΤΑΓΜΑ της 7/7 Απρ. 1954 Περί τροποποιήσεως και συμπληρώσεως του από 4/5.10.1951 Β.Δ/τος «περί επιβλέψεως της λειτουργίας, χειρισμού και συντηρήσεως μηχανημάτων εκτελέσεως τεχνικών έργων», ως τούτο ετροποποιήθη και συνεπληρώθη δια των από 26.9.1952 και από 12.6.1953 Β.Δ/τος, ως και του από 30/1/5.2.1937 Β.Δ/τος «περί επιβλέψεως της λειτουργίας και συντηρήσεως κινητηρίων μηχανών και ατμολεβήτων», ως τούτο ετροποποιήθη και συνεπληρώθη μεταγενεστέρως. Εν όψει του Νόμ. 6422/1934 «περί ασκήσεως του επαγγέλματος του μηχανολόγου κλπ.» και ιδία των άρθρ. 3, 5 και 6 τούτου, ως αύται ετροποποιήθησαν και συνεπληρώθησαν υπό του Ν.Δ. 1150/1949. Άρθρ.1.-(Τροποποιείται το άρθρ. 2 Β.Δ. της 4/5 Οκτ. 1951 ανωτ. αριθ. 3). Άρθρ.2.-(Αντικαθίστανται αι λέξεις πτυχίον και πτυχιούχος δια των λέξεων άδεια και αδειούχος εν τω κειμένω του Β.Δ. 4/5 Οκτ. 1951). Άρθρ.3.-1.Αι εν άρθρ. 5 του ως άνω από 4/5.10.1951 Β.Δ/τος, αναφερόμεναι άδειαι (πτυχία) μηχανοδηγού-χειριστού μηχανημάτων εκτελέσεως τεχνικών έργων Α΄ ειδικότητος εκδίδονται δι’ εκάστην των εν άρθρ. 1 του παρόντος διακρίσεων, η δε απαιτουμένη προϋπηρεσία των υποψηφίων δια την χορήγησιν αυτών δέον να έχη διανυθή επί μηχανήματος αντιστοίχου διακρίσεως.-2.Αι μέχρι τούδε χορηγηθείσαι άδειαι (πτυχία) μηχανοδηγού-χειριστού μηχανημάτων εκτελέσεως τεχνικών έργων Α΄ ειδικότητος ισχύουν εφ’ εξής δια την διάκρισιν της ειδικότητος επί του μηχανήματος της οποίας οι κάτοχοι των πτυχίων τούτων εξητάσθησαν επιτυχώς, την αναφερομένην επί της χορηγηθείσης αδείας (πτυχίου). ΄Αρθρ.4.-1.Η, εν άρθρω μόνω του από 12.6.1953 Β.Δ/τος «περί παρατάσεως προθεσμίας του άρθρου μόνου του από 26.9.1952 Β.Δ/τος», αναφερομένη προθεσμία 1 έτους δια τους μηχανοδηγούς χειριστάς Α΄ ειδικότητος παρατείνεται μέχρι 31 Δεκ. 1954.2.Οι οπωσδήποτε απασχολούμενοι εις τον χειρισμόν και την συντήρησιν μηχανημάτων εκτελέσεως τεχνικών έργων προ της εκδόσεως του Νόμ. 6422/1934 και οίτινες κέκτηνται ήδη εν τω συνόλω προϋπηρεσίαν διπλασίαν της εν τω ως άνω από 4/5.10.1951 Β.Δ/τος αναφερομένης, δικαιούνται να τύχωσι της αντιστοίχου αδείας μηχανοδηγού - χειριστού, χωρίς να υποβληθώσιν εις εξετάσεις, εφ’ όσον ήθελον υποβάλει σχετικάς αιτήσεις μέχρι της 31 Δεκ. 1954 και κέκτηνται πάντα τα λοιπά νόμιμα προσόντα. Άρθρ.5.-(Κατηργήθη δια του αρθρ. 3 Β.Δ 12/1964, ανωτ. σελ. 56,04).  (Αντί των σελ. 65(δ) και 66,01(β) και 67(γ)  Σελ. 65(ε) Τεύχος 611 - Σελ. 7 Μελέτη και Επίβλεψη Μηχανολογικών Εγκαταστάσεων 13.Β.δ.3-5